## 02042 Ured za protokol

Ured za protokol obavlja stručne, organizacijske i tehničke poslove protokola za potrebe Vlade Republike Hrvatske, predsjednika Vlade Republike Hrvatske te potpredsjednice/ka Vlade Republike Hrvatske. Poslovi Ureda za protokol su standardni kroz godine, a mogu se podijeliti na:

- domaće programe u zgradi Vlade.

Ured za protokol sudjeluje u pripremi i organizaciji posjeta predsjedniku Vlade od strane predstavnika političkog, znanstvenog, pravosudnog, kulturnog, gospodarskog i športskog života Republike Hrvatske. Uz to Ured sudjeluje i u pripremi redovitih sjednica / vijeća, kao što su: Vijeće za nacionalnu sigurnost, Vijeće za obranu, Upravljački odbor za izradu Nacionalne razvojne strategije RH do 2030., Vijeće za demografsku revitalizaciju RH, Sjednica Nacionalnog vijeća za uvođenje eura kao službene valute u Republici Hrvatskoj, Sastanci Znanstvenog savjeta.

- programe u Zagrebu (konferencije, polaganja vijenaca, prijemi u Uredu predsjednika, Hrvatskom saboru i drugim institucijama i vjerskim zajednicama, otvorenje izložbi u Umjetničkim galerijama / muzejima, sudjelovanje u pozivnom centru humanitarnih akcija, sudjelovanje na obilježavanju obljetnica raznih institucija, udruga, društava, sudjelovanje u raznim događanjima političkog, znanstvenog, pravosudnog, kulturnog, gospodarskog i športskog života u Gradu Zagrebu)

- programe izvan Zagreba, ali u RH (posjeti županijama, gradovima i općinama, održavanje sjednica Vlade RH u gradovima Republike Hrvatske, održavanje sastanaka Vlade Republike Hrvatske sa županima, predstavnicima Udruge gradova i Udruge općina i Odbora za lokalnu i područnu (regionalnu) samoupravu u Hrvatskom saboru, održavanje sjednica Savjeta za Slavoniju Baranju i Srijem, sudjelovanje na svečanim sjednicama županija, gradova i općina, sudjelovanje na raznim komemoracijama i obilježavanjima raznih obljetnica (Plitvice, Jasenovac, Okučani, Borovo Selo, Knin, Vukovar, Škabrnja...), sudjelovanje na raznim kulturnim i športskim manifestacijama (Otvorenje Dubrovačkih ljetnih igara, Sinjska alka, Maraton lađa, Trka na prstenac, Svjetska i Europska prvenstva u raznim športovima koja se organiziraju u RH, Hanžekovićev memorijal, utakmice nogometne reprezentacije i dr.)

- posjete stranih dužnosnika (posjeti predsjednika države, posjeti predsjednika parlamenata, posjeti predsjednika vlada, posjeti ministara u vladama, posjete predstavnika međunarodnih organizacija (Europska komisija, Europski parlament, Vijeće Europe, NATO, UN, Svjetska banka, MMF, EIB...), posjete veleposlanika zemalja akreditiranih u RH)

- putovanja predsjednika Vlade izvan Republike Hrvatske (službeni i radni posjeti drugim državama, sudjelovanje na redovnim i izvanrednim sastancima Europskog vijeća, sudjelovanje na neformalnim sastancima na vrhu zemalja članica EU, sudjelovanje na raznim konferencijama / summitima (godišnji sastanak Svjetskog gospodarskog foruma, Munich Security Conference, zasjedanje Opće skupštine UN-a), sudjelovanje na sastanku na vrhu "Friends of Cohesion", sudjelovanje na sastanku na vrhu zemalja Zapadnog Balkana u organizaciji EBRD-a, sudjelovanje na sastancima šefova Vlada zemalja središnje i istočne Europe i NR Kine, sudjelovanje na sastancima na vrhu Berlinskog procesa, sudjelovanje na sastancima na vrhu Istočnog partnerstva, sudjelovanje na sastanku na vrhu zemalja Zapadnog Balkana u organizaciji WEF-a, sudjelovanje na sastanku na vrhu Srednjoeuropske inicijative)

- nabava poklona za predsjednika Vlade u prigodi posjeta u Vladi i za prigode bilateralnih susreta stranih predsjednika država, predsjednika Vlada u Vladi i tijekom radnih i službenih posjeta stranim zemljama

- nabava vijenaca u prigodama kad ih polaže predsjednik Vlade kao i u prigodama kad ih polažu izaslanici predsjednika Vlade.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 02042 | 249.430 | 363.507 | 414.353 | 392.256 | 412.297 | 114,0 |

### 2107 PRUŽANJE PODRŠKE RADU VLADE REPUBLIKE HRVATSKE

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 2107 | 249.430 | 363.507 | 414.353 | 392.256 | 412.297 | 114,0 |

Cilj 1. Kontinuitet i poboljšanje efikasnosti Vlade Republike Hrvatske

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Osigurana potpuna provedba protokolarnih, ceremonijalnih, stručnih i organizacijskih poslova za potrebe Vlade Republike Hrvatske, predsjednika Vlade i potpredsjednicu/ke Vlade | Uredbom o Uredu određen je djelokrug Ureda te druga pitanja od značaja za rad Ureda. | % | 100 | Ured | 100 | 100 | 100 |

#### A686000 ADMINISTRACIJA I UPRAVLJANJE

Zakonske i druge pravne osnove

Uredba o Uredu za protokol

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A686000 | 247.050 | 361.117 | 410.503 | 387.609 | 407.650 | 113,7 |

U okviru aktivnosti A686000 Administracija i upravljanje planirana su sredstva u iznosu 410.503,00 eura za 2024. godinu, 387.609,00 eura za 2025. godinu te 407.650,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

Vrijednosno najznačajniji rashodi odnose se na rashode za zaposlene. Planirana su sredstva u iznosu 269.761,00 eura za 2024. godinu, 269.694,00 eura za 2025. godinu te 271.129,00 za 2026. godinu.

32 Materijalni rashodi

Planirana su sredstva u iznosu 137.070,00 eura za 2024. godinu, 117.030,00 eura za 2025. godinu te 135.636,00 eura za 2026. godinu.

Sredstva su planirana za službena putovanja u SAD u 2024. i 2026. godini, naknade za prijevoz na posao i s posla, uredske potrepštine, energente i komunalije, telekomunikacijske usluge, intelektualne usluge, nabavu sitnog inventara, režijske te reprezentacija.

Ured obavlja ceremonijalne, stručne, organizacijske i tehničke poslove protokola za potrebe predsjednika Vlade i potpredsjednicu/ke Vlade, sudjeluje u pripremi i provođenju programa predsjednika Vlade izvan Republike Hrvatske te cjelokupnoj pripremi i provođenju programa službenih i radnih posjeta predsjednika vlada drugih država Republici Hrvatskoj.

Rad Ureda može se podijeliti na sljedeće kategorije: domaći programi u zgradi Vlade, programi u Zagrebu, programi izvan Zagreba (ali u RH), posjeti stranih dužnosnika, putovanja predsjednika Vlade izvan Republike Hrvatske.

Podmirenje navedenih aktivnosti odnose se na službena putovanja, nabavu zastava, usluge prijevoda, usluge tiskanja omota, pozivnica, menua i slično, članarine za službene kartice, nabavu protokolarnih poklona i vijenaca.

Ostatak planiranih sredstava u okviru ove skupine rashoda odnosi se na naknade za prijevoz na posao i s posla, nabavu uredskih potrepština i službene odjeće, telekomunikacijske usluge, tiskovine, sistematske preglede, računalne usluge.

34 Financijski rashodi

Planirana su sredstva u iznosu 88,00 eura za svaku godinu planiranja. Sredstva su planirana za bankarske usluge, negativne tečajne razlike te zatezne kamate.

42 Rashodi za nabavu proizvedene dugotrajne imovine

Planirana su sredstva u iznosu 3.584,00 eura za 2024. godinu, 797,00 eura za 2025. godinu te 797,00 eura za 2026. godinu. Sredstva su planirana za nabavljanje mobilnih uređaja te nabavku 7 IP telefona sa 2 switcha.

#### K686009 INFORMATIZACIJA UREDA ZA PROTOKOL

Zakonske i druge pravne osnove

Uredba o Uredu za protokol

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K686009 | 2.381 | 2.390 | 3.850 | 4.647 | 4.647 | 161,1 |

U okviru kapitalnog projekta K686009 Informatizacija Ureda za protokol planirana su sredstva u iznosu 3.850,00 eura za 2024. godinu, 4.647,00 eura za 2025. godinu te 4.647,00 eura za 2026. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 531,00 eura za 2024. godinu, 1.328,00 eura za 2025. godinu te 1.328,00 za 2026. godinu. Sredstva su planirana za licence čije je vrijeme trajanja do godinu dana (Microsoft).

42 Rashodi za nabavu proizvedene dugotrajne imovine

Planirana su sredstva u iznosu 3.319,00 eura za svaku godinu planiranja, a odnose se na nabavku po dva stolna računala za svaku godinu.